S-125/2006

Mál þetta var höfðað með ákæru lögreglustjórans í Reykjavík, dagsettri 24. janúar 2006, á hendur G-kvk-þgf L-kvk-þgf Ö-kvk-þgf, Álftamýri 12, Reykjavík, „fyrir eftirtalin brot:

1. Skjalafals, með því að hafa þann 29. nóvember 2004 framvísað í Íslandsbanka, Þarabakka 3, Reykjavík, fölsuðu umboði dagsettu sama dag, þess efnis að U-kk-nf S-kk-nf H-kk-nf, kt. 000000-0000, veitti ákærðu umboð til að taka peninga út af bankareikningi hans nr. 537 14 606343 hjá bankanum sem ákærða hafði falsað með áritun á nafni U-kk-ef S-kk-ef. Ákærða tók 203.200 kr. út af reikningnum daginn eftir.

Telst þetta varða við 1. mgr. 155. gr. almennra hegningalaga nr. 19, 1940.

2. Líkamsárás, með því að hafa aðfaranótt laugardagsins 2. apríl 2005 á Lækjartorgi í Reykjavík hrint P-kvk-þgf S-x-x, kt. 000000-0000. þannig að hún féll og því næst sest ofan á hana og barið höfði hennar í götuna þannig að af hlaust roði í hnakkagrófinni og heilahristingur.

Telst þetta varða við 1. mrg. 217. gr. almennra hegningalaga nr. 19, 1940, sbr. 10. gr. laga nr. 20, 1981 og 110. gr. laga nr. 82. 1998.

Þess er krafist, að ákærða verði dæmd til refsingar.

Í málinu er þess krafist af hálfu Íslandsbanka hf., kt. 000000-0000, að ákærða verði dæmd til greiðslu skaðabóta að fjárhæð 203.200 kr. auk vaxta samkvæmt 8. gr. vaxtalaga nr. 38, 2001 frá tjónsdegi til 10. janúar en síðan dráttarvaxta samkvæmt 6. og 9. gr. sömu laga.”

Farið er með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Ákærða hefur játað brot sín fyrir dóminum. Er játning hennar í samræmi við önnur göng málsins og verður hún sakfelld fyrir brot sín, en þau eru í ákæru réttilega heimfærð til refsiákvæða.

Samkvæmt sakavottorði ákærðu var hún hinn 21. desember 1999 dæmd í 40 daga fangelsi skilorðsbundið í 2 ár fyrir brot gegn 1. mgr. 217. gr. almennra hegningarlaga. Þá var henni með dómi frá 31. janúar 2000 ekki gerð sérstök refsing fyrir umferðarlagabrot. Árið 2002 var henni með dómi frá 7. febrúar enn ekki gerð sérstök refsing en þá fyrir nytjastuld. Hún var dæmd 4. apríl það sama ár, í 30 daga fangelsi fyrir brot gegn 1. mgr. 155. gr. almennra hegningarlaga. Þá gekkst hún undir viðurlagaákvörðun hinn 25. maí 2004 vegna fíkniefnalagabrots.

Með brotum sínum nú hefur ákærða rofið skilorð dómsins frá 4. apríl 2002 og ber því að dæma hann upp og ákvarða refsingu í einu lagi, sbr. 60. og 77. gr. almennra hegningarlaga. Við ákvörðun refsingar ber að líta til eðlis þeirra brota sem hún er nú sakfelld fyrir. Fyrri ákæruliður varðar auðgunarbrot en ákærða hefur áður gerst sek um slíkt brot og hefur það ítrekunaráhrif á brot hennar nú. Þótt atvik kunni að hafa verið með sérstökum hætti vegna persónulegra tengsla ákærðu og hins meinta umboðsgjafa verður ekki fram hjá því litið að brot hennar var fullframið þegar ákærða framvísaði umræddu skjali. Þá er til þess að líta að um umtalsverða fjárhæð var að ræða, sbr. 2. tl. 1. mgr. 70. gr. almennra hegningarlaga. Seinni ákæruliður varðar líkamsárás ákærðu, sem verður að teljast gróf, þótt hún sé réttilega heimfærð til 1. mgr. 217. gr. almennra hegningarlaga og liggur fyrir að afleiðingar hennar urðu ekki alvarlegar. Eins og rakið var hefur ákærða áður verið sakfelld fyrir líkamsárás en ítrekunaráhrif vegna þess brots eru fyrnd.

Að öllu ofangreindu virtu þykir refsing ákærðu hæfilega ákveðin 60 daga fangelsi. Ekki þykja efni til að skilorðsbinda refsingu hennar nú.

Af hálfu Íslandsbanka hf., (nú Glitnis) er þess krafist að ákærða verði dæmd til greiðslu skaðabóta að fjárhæð 203.200 kr. auk vaxta samkvæmt 8. gr. vaxtalaga nr. 38/2001 frá tjónsdegi til 10. janúar en síðan dráttarvaxta samkvæmt 6. og 9. gr. sömu laga. Krafa þessi er studd fullnægjandi gögnum og er fallist á höfuðstól kröfunnar, en vaxtakrafan er vanreifuð og ekki dómtæk. Er því kröfu um vexti vísað sjálfkrafa frá dómi.

Ákærða greiði allan sakarkostnað málsins sem er samkvæmt yfirliti um sakarkostnað 15.700 krónur.

D ó m s o r ð:

Ákærða, G-kvk-nf L-kvk-nf Ö-kvk-nf, sæti fangelsi í 60 daga.

Ákærða greiði Íslandsbanka hf. 203.200 krónur

Ákærða greiði allan sakarkostnað málsins, 15.700 krónur.

I-kvk-nf E-kvk-nf.